Jurgis Baltrušaitis (1903)

Jurgis Baltrušaitis (1903 m. gegužės 7 d. Maskva – 1988 m. sausio 25 d. Paryžius) – Lietuvos diplomatas, dailės istorikas medievistas.

 Biografija 
Tėvas poetas ir diplomatas Jurgis Baltrušaitis. 1926 m. baigė istorijos ir archeologijos studijas Sorbonoje. 1931 m. meno istorijos daktaras.

1931–1939 m. Lietuvos atstovybės Prancūzijoje kultūros patarėjas, 1951–1954 m. konsulas. 1933–1939 m. Vytauto Didžiojo universiteto Kaune dėstytojas, nuo 1941 m. Prancūzijos, Vokietijos, Olandijos universitetų, Kolumbijos ir Jeilio universitetų vizituojantis profesorius.

 Mokslinė veikla 
Tipologiniu ir struktūrinės lyginamosios analizės metodais analizavo Viduramžių dvasinę kultūrą, Rytų ir Vakarų meno stilius, meno formų kaitą ir virsmus.

 Bibliografija 
 Armėnijos ir Gruzijos vidutinių amžių dailės studijos (Études sur l'art medieval en Arménie et en Géorgie) 1929 m.
 Romaninės skulptūros ornamentinė stilistika (La Stylistique ornamentale dans la sculpture romane) 1931 m.
 Visuotinė meno istorija, 2 t. 1934-1939 m., 1992 m.
 Lietuvių liaudies menas (Lithuanian Folkart), 1948 m.
 Fantastiniai viduriniai amžiai, gotikinės dailės antikizmai ir egzotizmai (Le Moyen-Âge fantastique. Antiquités et exotismes dans l'art gothique), 1955 m. 1981 m., lietuvių k. Fantastiškieji viduramžiai, 2001 m.
 Regėjimai ir stebuklai: Fantastinė gotika (Réveils et prodiges, le gothique fantastique), 1960 m., Prancūzų akademijos premija 1961 m.
 Veidrodis. Apreiškimai, iliuzijos ir fantastika (Le Miroir, essai sur une légende scientifique, révélations, science fiction), 1978 m.

 Literatūra 
 J.-F. Chevrier. Portrait de Jurgis Baltrusaitis, suivi de Art roman, art summérien, Flammarion, 1986 m.
 A. Gaižutis. Jurgis Baltrušaitis – dailės istorikas, kultūrologas. Kultūros vertybės ir erzacai, Vilnius.
 Jurgis Baltrušaitis – kultūrų piligrimas, Darbai ir dienos, 2001 nr. 26.
 Annamaria Ducci, "Lietuvà: l'orizzonte lituano nell'opera di Jurgis Baltrušaitis", La favola dell'arte. Scritti in ricordo di Gemma Landolfi, Pisa: ETS, 2008, pp. 85-99, ISBN/ISSN: 978-884672153-2
 Annamaria Ducci, "Baltrušaitis Jurgis", Dictionnaire d’histoire de l’art du moyen âge occidental, Paris: Robert Laffont, 2009, p. 108-109, ISBN/ISSN: 978-2-221-10325-8
 Annamaria Ducci, "Le metamorfosi del gotico (nel 1960)", Nel cuore della meraviglia. Omaggio a Jurgis Baltrusaitis. Volume 1, 2010, ISBN/ISSN: 9788890522406  http://amsacta.unibo.it/2880/1/10._Ducci.pdf

 Šaltiniai 

Kategorija:Lietuvos diplomatai
Kategorija:Lietuvos dailės istorikai
Kategorija:Lietuvos dailėtyrininkai
Kategorija:VDU dėstytojai